Komission asetus (EY) N:o 1591/1999, annettu 20 päivänä heinäkuuta 1999, tuonnin tariffikiintiöiden ja perinteisten AKT-banaanien määrän osalta uusille toimijoille myönnettävien vuosittaisten määrien päättämisestä vuodeksi 1999 annetun asetuksen (EY) N:o 2631/98 muuttamisesta



Virallinen lehti nro L 188 , 21/07/1999 s. 0031 - 0032



KOMISSION ASETUS (EY) N:o 1591/1999, annettu 20 päivänä heinäkuuta 1999, tuonnin tariffikiintiöiden ja perinteisten AKT-banaanien määrän osalta uusille toimijoille myönnettävien vuosittaisten määrien päättämisestä vuodeksi 1999 annetun asetuksen (EY) N:o 2631/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2), ottaa huomioon neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(3), sellaisena kuin se on muutettuna asetuksella (EY) N:o 756/1999(4), ja erityisesti sen 9 artiklan 3 kohdan, sekä katsoo, että 1) asetuksen (EY) N:o 2362/98 9 artiklan 3 kohdassa vahvistetaan kullekin uudelle toimijalle vuosittain myönnettävän osuuden laskutapa; tällä menetelmällä komissio määrittää vuosittain jaettavat osuudet asettamalla haetut määrät kasvavaan suuruusjärjestykseen yksittäisten hakemusten mukaan, 2) jäsenvaltiot ovat antaneet asetuksen (EY) N:o 2362/98 28 artiklan 2 kohdan mukaisesti uusien toimijoiden vuosittaisia osuuksia koskevista hakemuksista tiedonannot, joiden perusteella komissio on vahvistanut asetuksella (EY) N:o 2631/98(5) määrät, joiden mukaisesti yksittäiset osuudet on myönnettävä asianomaisille toimijoille vuonna 1999, 3) toimivaltaiset kansalliset viranomaiset ovat tehneet yhteistyössä komission kanssa lisätarkastuksia ja -varmennuksia, joiden tulosten perusteella olisi tarkistettava uusille toimijoille myönnettäviä vuosittaisia osuuksia; sen vuoksi olisi muutettava asetus (EY) N:o 2631/98, 4) tämän asetuksen säännökset eivät rajoita sellaisten toimenpiteiden soveltamista, joita mahdollisesti vahvistetaan myöhemmin erityisesti yhteisön maailman kauppajärjestössä (WTO) tekemien sitoumusten noudattamiseksi, ja toimijat eivät voi vedota niihin oikeutettujen odotustensa perustana tuontimenettelyn jatkamiselle, ja 5) tämän asetuksen säännösten olisi tultava voimaan viipymättä, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2631/98 liite tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä heinäkuuta 1999. Komission puolesta Franz FISCHLER Komission jäsen (1) EYVL L 47, 25.2.1993, s. 1. (2) EYVL L 160, 26.6.1999, s. 80. (3) EYVL L 293, 31.10.1998, s. 32. (4) EYVL L 98, 13.4.1999, s. 10. (5) EYVL L 333, 9.12.1998, s. 19. LIITE "LIITE Asetuksen (EY) N:o 2362/98 9 artiklan 3 kohdan soveltaminen >TAULUKON PAIKKA>"